
Αθήνα  01-09-2026

ΔΕΛΤΙΟ ΤΥΠΟΥ

ΘΕΜΑ: «ΟΛΟΙ ΣΤΟ ΣΥΛΛΑΛΗΤΗΡΙΟ ΤΗΣ ΔΕΘ»

Η ΠΟΓΕΔΥ καλεί όλες τις συναδέλφισσες και όλους τους συναδέλφους γεωτεχνικούς να δώσουν δυναμικό «παρών» στο συλλαλητήριο της ΔΕΘ, το Σάββατο 5 Σεπτεμβρίου, στις 18:00, στη Θεσσαλονίκη.
Συμμετέχουμε οργανωμένα και δυναμικά, με το μπλοκ της ΠΟΓΕΔΥ.
ΔΙΕΚΔΙΚΟΥΜΕ ΠΟΛΙΤΙΚΗ ΛΥΣΗ ΓΙΑ ΤΟΝ 13ο & 14ο ΜΙΣΘΟ
Η πρόσφατη απόφαση του ΣτΕ δεν απαγορεύει την επαναφορά του 13ου και 14ου μισθού. Η επαναφορά τους είναι πλέον ζήτημα πολιτικής βούλησης.
Οι γεωτεχνικοί του Δημοσίου βρισκόμαστε καθημερινά στην πρώτη γραμμή, στηρίζοντας τον πρωτογενή τομέα, την αγροτική και κτηνοτροφική παραγωγή, την ασφάλεια των τροφίμων, την προστασία του περιβάλλοντος και των δασών.
Δεν μπορεί να απαιτούνται από εμάς ολοένα και περισσότερες ευθύνες, με υπηρεσίες υποστελεχωμένες και μισθούς που δεν ανταποκρίνονται ούτε στις ανάγκες της ζωής ούτε στην ευθύνη του έργου μας.
ΔΙΕΚΔΙΚΟΥΜΕ:
• Επαναφορά του 13ου και 14ου μισθού.
• Πραγματικές αυξήσεις στους μισθούς μας.
• Αποκατάσταση του μισθολογικού κλιμακίου που μας στερήθηκε.
• Πλήρη μισθολογική αναγνώριση της προϋπηρεσίας.
• Μαζικές προσλήψεις μόνιμων γεωτεχνικών και στελέχωση των δημόσιων γεωτεχνικών υπηρεσιών.
• Ουσιαστική αναβάθμιση του ρόλου και του έργου των γεωτεχνικών.
Δεν υπάρχει ισχυρός πρωτογενής τομέας χωρίς ισχυρές και στελεχωμένες δημόσιες γεωτεχνικές υπηρεσίες.
Η ΠΟΓΕΔΥ στέκεται στο πλευρό του πρωτογενούς τομέα και όλων των εργαζομένων που αγωνίζονται για αξιοπρεπείς μισθούς και καλύτερες συνθήκες ζωής.
 Επιπλέον αντιπροσωπία της ΠΟΓΕΔΥ θα παραβρεθεί στο συλλαλητήριο αγροτών, κτηνοτροφών, μελισσοκόμων, αλιέων και  δασεργατών μετά από πρόσκληση τους στηρίζοντας τον δίκαιο αγώνα τους .
✊ ΟΛΟΙ ΣΤΟ ΣΥΛΛΑΛΗΤΗΡΙΟ ΤΗΣ ΔΕΘ
📍 Θεσσαλονίκη
📅 Σάββατο 5 Σεπτεμβρίου
🕕 18:00
📢 ΣΤΟ ΜΠΛΟΚ ΤΗΣ ΠΟΓΕΔΥ
Ο αγώνας συνεχίζεται!

